**EKONOMSKA ŠKOLA VUKOVAR**

**Županijska 52**

**32000 VUKOVAR**

U Vukovaru 7. siječnja 2025. godine

Na temelju članka 17. stavka 2. Pravilnika o postupku zapošljavanja te procjeni i vrednovanju kandidata za zapošljavanje Povjerenstvo za procjenu i vrednovanje kandidata objavljuje

**OBAVIJEST O DATUMU I VREMENU TESTIRANJA, PRAVILIMA TESTIRANJA,**

**SADRŽAJU I NAČINU TESTIRANJA KANDIDATA NATJEČAJA**

za radno mjesto**:**

1. **NASTAVNIK / NASTAVNICA TJELESNE I ZDRAVSTVENE KULTURE -** 1 izvršitelj/izvršiteljica na neodređeno puno radno vrijeme uz uvjet probnog rada u trajanju od 6 mjeseci

po Natječaju za radno mjesto KLASA: 112-01/24-03/5; URBROJ: 2196-42-24-02 od 10. prosinca 2024. godine, objavljenom dana 10. prosinca 2024. godine na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Škole, izvršit će se testiranje.

**Svim prijavljenim kandidatima, koji su pravodobno dostavili potpunu prijavu sa sasvim prilozima odnosno ispravama i ispunjavaju uvjete natječaja, Obavijest o testiranju dostavlja se dana 7. siječnja 2025. godine, na e-mail adresu, koju je kandidat naveo u pisanoj prijavi na natječaj.**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje, Povjerenstvo će izvršiti procjenu odnosno testiranje kandidata postupkom pismenog testiranja i razgovora (intervjua) s kandidatima.

**PISMENO TESTIRANJE**:

Pismeno testiranje održat će se dana 14. siječnja 2025. godine s početkom u 10:00 sati u Ekonomskoj školi Vukovar.

* 9:50\_ sati dolazak i utvrđivanje identiteta i popisa kandidata

Nakon obavljenog testiranja Povjerenstvo utvrđuje rezultat pismenog testiranja za svakog kandidata koji je pristupio testiranju te ga objavljuje kandidatima.

**RAZGOVOR S KANDIDATIMA (INTERVJU):**

Razgovor s kandidatima (intervju) održat će se dana 14. siječnja 2025. godine nakon objave rezultata pismenog testiranja.

**Pravila testiranja**

Ako kandidat ne pristupi ili pristupi nakon vremena određenog za dolazak i utvrđivanje identiteta i popisa kandidata, ne smatra se kandidatom natječaja

Kandidati su dužni ponijeti sa sobom identifikacijsku javnu ispravu (važeću osobnu iskaznicu, putovnicu ili vozačku dozvolu) na temelju koje se, prije testiranja, utvrđuje identitet kandidata.

Testiranju ne mogu pristupiti kandidati koji ne mogu dokazati identitet i kandidati za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata Povjerenstvo će podijeliti pismene testove kandidatima.

Po zaprimanju pismenog testa, kandidati sami određuju zaporku pod kojom rješavaju test, a koja se prije rješavanja testa uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata nakon ispravljenih testova.

Test se piše kemijskom olovkom, koju je kandidat dužan ponijeti sa sobom.

Pismeno testiranje može trajati 45 minuta.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija i
* razgovarati sa s ostalim kandidatima

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon svakog obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju te ga objavljuje kandidatima.

Pravo na pristup razgovoru (intervju) s Povjerenstvom ostvaruje kandidat koji je na testu ostvario najmanje 50% ukupnih bodova.

Ukupni rezultati testiranja priopćit će se kandidatima neposredno nakon obavljenog razgovora (intervjua).

*Napomena: Izrazi koji imaju rodno značenje obuhvaćaju na jednak način i muški i ženski rod.*

Povjerenstvo za procjenu i vrednovanje kandidata